নতুন দিল্লী, ২৪ নৱেম্বৰ (হি.স.)। কেন্দ্ৰীয় গৃহমন্ত্ৰী অমিত শ্বাহে বৃহস্পতিবাৰে কৈছে যে আমি আমাৰ ইতিহাসক এক গৌৰৱময় উপায়েৰে বিশ্বৰ সন্মুখত তুলি ধৰিব লাগিব। তেওঁ কয় যে আমাৰ ইতিহাস বিকৃত, ইফাল-সিফাল কৰি আৰু ভুলকৈ লিখা হৈছে। তেওঁ ইতিহাসৰ বিশেষজ্ঞসকলক এই বিতৰ্কৰ পৰা বাহিৰ হোৱাৰ দিশত কাম কৰিবলৈ আহ্বান জনাইছে।
আজি ইয়াত মহান সেনাপতি লাচিত বৰফুকনৰ ৪০০ তম জন্ম জয়ন্তী উদযাপনত ভাষণ দি শ্বাহে কয় যে ইতিহাসবিদসকলে ১৫০ বছৰৰো অধিক সময় ধৰি দেশৰ যিকোনো প্ৰান্তত শাসন কৰি অহা ৩০ এনে বৃহৎ সাম্ৰাজ্য তথা ৩০০ জন এনে ব্যক্তিত্ব যিয়ে দেশৰ স্বাধীনতাৰ বাবে প্ৰাণ ত্যাগ কৰিছিল আৰু বিজয়ী হোৱা সকলৰ প্ৰতি ধ্যান দিব লাগে। শ্বাহে কয় যে তেওঁলোকৰ জীৱনৰ ওপৰত লিখক, গৱেষণা কৰিলে নতুন ইতিহাস আহিব আৰু যিটো অসত্য সেয়া স্বয়ংক্ৰিয়ভাৱে আঁতৰি যাব।
তেওঁ কয় যে সাহসী আহোম ৰজাসকলৰ বাবে শতিকা ধৰি উত্তৰ-পূবৰ সংস্কৃতি অটুট আছে। আকবৰৰ পৰা ঔৰঙ্গজেৱ আৰু কুতবুদ্দিন আইবাকৰ পৰা ইলতুতমিছলৈকে সকলোৱে অঞ্চলটো দখল কৰিবলৈ চেষ্টা কৰিছিল। অৱশ্যে, আহোম ৰজাসকলে আমাৰ সংস্কৃতি আৰু পৰম্পৰাক সুৰক্ষিত কৰিছিল। ছাত্ৰ-ছাত্ৰীসকলৰ বাবে আহোম ৰাজবংশৰ সকলো নায়কৰ ইতিহাস উলিয়াই অনাটোৱে আগন্তুক প্ৰজন্মক তেওঁলোকৰ মহান কামৰ বিষয়ে অৱগত কৰাত নিশ্চিতভাৱে সহায় কৰিব।
শ্বাহে কয় যে যদি লাচিত বৰফুকন নহ'লহেঁতেন, তেন্তে সমগ্ৰ উত্তৰ-পূব আজি ভাৰতৰ অংশ নহ'লহেঁতেন। সেই সময়ত তেওঁ লোৱা সিদ্ধান্তই কেৱল উত্তৰ-পূবেই নহয়, বৰঞ্চ দক্ষিণ এছিয়াৰ সমগ্ৰ অংশক ধৰ্মীয় আক্ৰমণকাৰী আগ্ৰাসনকাৰীৰ পৰা ৰক্ষা কৰিছে।
কেন্দ্ৰীয় গৃহমন্ত্ৰীগৰাকীয়ে লগতে কয় যে লাচিত বৰফুকনৰ জীৱনে তেওঁক কেৱল এজন সেনাপতি হিচাপেই নহয়, দেশপ্ৰেমী হিচাপেও স্মৰণ কৰা হয়। শৰাইঘাটৰ যুদ্ধ আজিও মনত ৰখা উচিত। তেওঁৰ স্মৃতি চিৰদিনৰ বাবে সজাই ৰাখিবলৈ অসম চৰকাৰে কেইবাটাও পদক্ষেপ আৰম্ভ কৰিছে। তেওঁ কয় যে প্ৰধানমন্ত্ৰী নৰেন্দ্ৰ মোদীয়ে আমাৰ অখ্যাত নায়ক আৰু যোদ্ধাসকলক উপস্থাপন কৰিবলৈ তেওঁলোকক লৈ আনন্দ উদযাপন কৰিবলৈ অমৃত মহোৎসৱ আয়োজন কৰাৰ সিদ্ধান্ত লৈছে। যাতে আমাৰ যুৱ আৰু শিশুসকলে এই নায়কসকলৰ পৰা অনুপ্ৰেৰণা ল'ব পাৰে।
অনুষ্ঠানটোত সম্বোধন কৰি অসমৰ মুখ্যমন্ত্ৰী হিমন্তবিশ্ব শৰ্মাই কয় যে আজি ভাৰতৰ গৌৰৱময় ইতিহাসৰ এক অতি গুৰুত্বপূৰ্ণ দিন, যিটো সেনাপতি লাচিত বৰফুকনৰ নেতৃত্বত আহোম সেনাৰ হাতত মোগলৰ শোচনীয় পৰাজয়ৰ প্ৰতীক। যি সময়ত আমাৰ দেশৰ কিছু অংশ মোগল সাম্ৰাজ্যৰ অধীনত আছিল, লাচিত বৰফুকনৰ সাহসিকতাই নিশ্চিত কৰিছিল যে অসমে মোগল সম্ৰাট ঔৰঙ্গজেবৰ সাম্ৰাজ্যবাদী অভিজাত কৌশলক প্ৰতিৰোধ কৰিবলৈ সক্ষম হৈছিল।
তেওঁ লগতে কয় যে কেন্দ্ৰীয় গৃহমন্ত্ৰী অমিত শ্বাহৰ অসমৰ সমৃদ্ধ ইতিহাস আৰু সংস্কৃতিৰ বিষয়ে গভীৰ জ্ঞান আছে আৰু তেওঁৰ নেতৃত্বই আজি আমাৰ অঞ্চললৈ স্থায়ী উন্নয়ন আৰু শান্তি অনাত গুৰুত্বপূৰ্ণ ভূমিকা পালন কৰি আছে। তেওঁ কয় যে এই কাৰ্যসূচীৰ অধীনত ১৮ ৰ পৰা ২৫ নৱেম্বৰৰ ভিতৰত ৰক্তদান শিবিৰ, বৃক্ষৰোপন, সাংস্কৃতিক আৰু আন বহুতো কাৰ্যসূচী আয়োজন কৰা হৈছে। সাহসী যোদ্ধাজনক শ্ৰদ্ধাঞ্জলি জনোৱাৰ বাবে আন কিছুমান পদক্ষেপো লোৱা হৈছে।
উল্লেখ্য যে অসমৰ মুখ্যমন্ত্ৰী হিমন্ত বিশ্ব শৰ্মা আৰু মুখ্য অতিথি কেন্দ্ৰীয় আইন আৰু ন্যায় মন্ত্ৰী কিৰেন ৰিজিজুৱে বুধবাৰে ৰাষ্ট্ৰীয় ৰাজধানীৰ সুন্দৰ নাৰ্চাৰীত লাচিত দিৱস উদযাপনৰ শুভাৰম্ভ কৰে। এইবাৰ প্ৰথম বাৰৰ বাবে মহান আহোম সেনাপতি লাচিত বৰফুকনৰ ৪০০ তম জন্মজয়ন্তী আৰু তেওঁৰ কৃতিত্বসমূহৰ দেশজুৰি শ্ৰদ্ধাঞ্জলি জনোৱাৰ বাবে গৃহ ৰাজ্যৰ বাহিৰত উদযাপন কৰা হৈছে।
১৬২২ চনৰ ২৪ নৱেম্বৰত চৰাইদেউত জন্মগ্ৰহণ কৰা লাচিত বৰফুকন তেওঁৰ অসাধাৰণ সামৰিক বুদ্ধিমত্তাৰে মোগলক পৰাস্ত কৰাৰ বাবে জনাজাত। শৰাইঘাটৰ যুদ্ধত তেওঁ ঔৰঙ্গজেবৰ বৰ্ধিত উচ্চাকাংক্ষাক স্তব্ধ কৰি দিছিল। আজাদী কা অমৃত মহোৎসৱ উদযাপন উপলক্ষে তেওঁৰ কৃতিত্ব প্ৰদৰ্শন কৰিবলৈ এক বিশাল কাৰ্যসূচীৰ আয়োজন কৰা হৈছে।
লাচিত দিৱসৰ তিনিদিনীয়া সামৰণি অনুষ্ঠান ২৩ ৰ পৰা ২৫ নৱেম্বৰৰ ভিতৰত নতুন দিল্লীত অনুষ্ঠিত হৈছে। ইফালে কাইলৈ লাচিত দিৱসৰ অন্তিম দিনাৰ কাৰ্য্যসূচীত অংশগ্ৰহণ কৰিব দেশৰ প্ৰধানমন্ত্ৰী নৰেন্দ্ৰ মোদীয়ে।
ব্ৰাচেলছ (বেলজিয়াম), ১০ ডিচেম্বৰ (হি.স.)। ইণ্টাৰনেচনেল ফেডাৰেচন অৱ জাৰ্নালিষ্ট (আইএফজে)ৰ শেহতীয়া প..
কলকাতা, ১০ ডিচেম্বৰ (হি.স.)। বাংলাদেশৰ এটা শৰণাৰ্থী শিবিৰৰ পৰা পলায়ন কৰা প্ৰায় ১৬০ জন ৰোহিংগীয়া ..
ৰাঁচী, ১০ ডিচেম্বৰ (হি.স.)। পশ্চিম সিংভূম (চাইবাচা) জিলাৰ টণ্টো আৰক্ষী থানাৰ অন্তৰ্গত ৰেংৰাত নক্সালৰ..
পশ্চিম সিংভূম (ঝাৰখণ্ড), ১০ ডিচেম্বৰ (হি.স.)। পশ্চিম সিংভূমৰ চাইবাছা অঞ্চলৰ টণ্টো থানা এলেকাৰ অন্তৰ্..
